Ey mələk-sima bu gün dövran sənindir, sən - mənim
Ey mələk-sima bu gün dövran sənindir, sən - mənim 
Gül sənin, gülşən sənin, xəndan sənindir, sən - mənim.
Var isə canında meylin, söylə qurban olduğum,
Sən gözəllər şahısan, fərman sənindir, sen - mənim. 
Bunca illərdir gəzərdim həsrətinlə sərsəri,
İşdə gəldim qapına, mehman sənindir, sən - mənim. 
Dərgahi - divanına üz tutub gəldim qul kimi,
Ox sənin, sinə mənim, ehsan sənindir, sən - mənim. 
Neylərəm sensiz cahanın varlığın Əmrah, mən,
Təndə canım hasili canan sənindir, sən - mənim.
Qəzəllər